**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 3/2561 ประจำปี 2561**

**เมื่อวันที่ 29 สิงหาคม 2561 เวลา 14.20 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายวิชาชาญ  | ชนูดหอม | ส.อบต.หมู่ที่ 1 |
| 5. | นายเสริมศักดิ์ | พฤกษพนม | ส.อบต.หมู่ที่ 2 |
| 6. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 7. | นายสมนึก | สมมาตร | ส.อบต.หมู่ที่ 4 |
| 8. | นายขจร | แก้วสว่าง | ส.อบต.หมู่ที่ 5 |
| 9. | นายสัมพันธ์ | จีนประสม | ส.อบต.หมู่ที่ 6 |
| 10. | นายรัตตะภูมิ | คงยงค์ | ส.อบต.หมู่ที่ 6 |
| 11. | นายพรชัย | รัตนคช | ส.อบต.หมู่ที่ 7 |
| 12. | นายพรศักดิ์ | ภักดีสุวรรณ | ส.อบต.หมู่ที่ 7 |
| 13. | นายอภินันต์ | หนูริง | ส.อบต.หมู่ที่ 8 |
| 14. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 15. | นายสมพร | รัตนคช | ส.อบต. หมู่ที่ 9 |
| 16. | นายผล | กล้าปราบโจร | ส.อบต.หมู่ที่ 10 |
| 17. | นางสาวนงลักษณ์ | ตาดทอง | ส.อบต.หมู่ที่ 10 |
| 18. | นายสมยศ | รักษาแก้ว | ส.อบต.หมู่ที่ 11 |
| 19. | นายอภิชาติ | รัตนบุรี | ส.อบต.หมู่ที่ 12 |
| 20. | นายไพศาล | แก้วตาทิพย์ | ส.อบต.หมู่ที่ 12 |
| 21. | นางศรีสุดา | ชำนาญกิจ | ส.อบต.หมู่ที่ 13 |
| 22. | นายเดชภณ | แก้วคุ้มภัย | ส.อบต.หมู่ที่ 14 |
| 23. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายภัฎศชลญ์ | แร่ทอง | ส.อบต.หมูที่ 2 (ขาด) |
| 2. | นางสิรัญญา | สังข์การณ์ | ส.อบต.หมู่ที่ 5 (ขาด) |
| 3. | นายวิชาญ | ทรัพย์พระอินทร์ | ส.อบต.หมู่ที่ 8 (ลากิจ) |
| 4. | นายณรงค์ | อักษรไทย | ส.อบต.หมู่ที่ 11 (ขาด) |

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายสายันท์ | นิธิสกุลกาญจน์ | รองนายก อบต. |
| 3. | นายสุชาติ | หนูในนา | รองนายก อบต. |
| 4. | นายบุญสิทธิ์ | ชอบทำกิจ | เลขานุการ นายก อบต. |
| 5. | นางถาวร | อยู่เป็นสุข | ผอ.กองคลัง |
| 6. | นางอรอุษา | คงหอม | นักวิเคราะห์นโยบายและแผน |
| 7. | นายประกาศิต | ห่อจันทร์ | เจ้าพนักงานป่าไม้ชำนาญงาน |
| 8. | นายสัญจร | เพชรมาตศรี | เจ้าพนักงานป่าไม้ชำนาญงาน |
| 7. | นางจีรภรณ์ | คชพันธ์ | ผช.ธุรการ |

**เริ่มประชุม 14.20 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่3/2561 โดยมีกำหนด 15 วัน สำหรับวันนี้ก็มีวาระการประชุมดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1.1 เรื่อง การจัดการแข่งขันกีฬานาไม้ไผ่เกมส์ ครั้งที่ 15**

**ประธานสภาฯ** สำหรับการแข่งขันกีฬานาไม้ไผ่เกมส์ ครั้งที่ 15 ซึ่งจะจัดขึ้นในวันที่ 31 สิงหาคม ถึงวันที่ 2 กันยายน 2561 ก็ขอเชิญทุกท่านเข้าร่วมการแข่งขันกีฬาในครั้งนี้ด้วย

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 14 สิงหาคม 2561)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว และได้มีการทบทวนรายงานการประชุมครั้งที่แล้ว

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง พิจารณา (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2562**

 **วาระที่ 2 และ 3**

**ประธานสภาฯ** ขอเชิญประธานคณะกรรมการแปรญัตติ

**นายเสริมศักดิ์ พฤกษพนม** เรียนประธานสภาฯ คณะผู้บริหาร และผู้เข้าร่วมประชุมทุกท่านข้าพเจ้า นายเสริมศักดิ์ พฤษพนม ประธานคณะกรรมการแปรญัตติ ตามที่สภาองค์การบริหารส่วนตำบลนาไม้ไผ่ได้มีมติที่ประชุมสภาในการประชุม สมัยสามัญ สมัยที่ 3/2561 เมื่อวันที่ 14 สิงหาคม 2561 ที่ประชุมได้มีมติรับหลักการ (ร่าง) ข้อบัญญัติงบประมาณรายจ่ายประจำปี 2562 กำหนดระยะเวลาการแปรญัตติ (ร่าง) ข้อบัญญัติงบประมาณรายจ่ายประจำปี 2562 (รับคำแปรญัตติ) จำนวน 3 วัน คือในวันที่ 20, 21 และ 22 สิงหาคม 2561 ตั้งแต่เวลา 08.30 – 16.30 น. ณ ที่ทำการองค์การบริหารส่วนตำบลนาไม้ไผ่ นั้น ในการนี้ เพื่อปฏิบัติให้เป็นไปตามระเบียบกระทรวงมหาดไทย ว่าด้วยข้อบังคับประชุมสภาท้องถิ่น พ.ศ.2547และที่แก้ไขเพิ่มเติมถึง (ฉบับที่ 2) พ.ศ.2554 ข้อ 50 จึงขอรายงานผลพิจารณาการแปรญัตติร่างข้อบัญญัติงบประมาณรายจ่ายประจำปี งบประมาณ 2562 ปรากฏว่า ไม่มีผู้บริหารท้องถิ่น และ สมาชิกสภาท้องถิ่นเสนอคำแปรญัตติ และคณะกรรมการแปรญัตติร่างข้อบัญญัติฯ มีมติยืนตามร่างเดิม

**ประธานสภาฯ** มีสมาชิกท่านใดเห็นเป็นอย่างอื่นอีกบ้างหรือไม่ ถ้าไม่มีผมขอมติที่ประชุมในวาระที่ 2ขั้นแปรญัตติ

**ประธานสภาฯ** สมาชิกท่านใดไม่เห็นชอบตามที่ประธานคณะกรรมการแปรญัตติได้แถลง โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบตามที่ประธานคณะกรรมการแปรญัตติได้แถลง โปรดยกมือขึ้น

**มติที่ประชุม** - เห็นชอบด้วยเสียงส่วนใหญ่ 21 ท่าน

 -งดออกเสียง 2 ท่าน

**ประธานสภาฯ** ต่อไปเป็นวาระที่ 3 ขั้นการตราเป็นข้อบัญญัติงบประมาณรายจ่ายประจำปีงบประมาณ พ.ศ. 2562 สำหรับวาระนี้ไม่มีการอภิปราย ผมขอมติที่ประชุมครับ

**ประธานสภาฯ** สมาชิกท่านใดไม่เห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2562 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2562 โปรดยกมือขึ้น

**มติที่ประชุม** - เห็นชอบด้วยเสียงส่วนใหญ่ 21 ท่าน

 -งดออกเสียง 2 ท่าน

**3.2 เรื่อง ให้ความเห็นชอบ การขอใช้พื้นที่ป่าสงวนแห่งชาติฯลฯ (เพื่อสร้างอาคารและลานจอด**

 **เฮลิคอปเตอร์)**

**ประธานสภาฯ** ขอเชิญท่านประกาศิต ห่อจันทร์

**นายประกาศิต ห่อจันทร์** เรียนท่านประธานสภาฯและท่านสมาชิกทุกท่าน ผมนายประกาศิต ห่อจันทร์ ตำแหน่งเจ้าพนักงานป่าไม้ชำนาญงาน ประจำอยู่ที่สำนักงานสนับสนุนการป้องกันและปราบปรามที่ 4 ภาคใต้ ในวันนี้มีเรื่องเกี่ยวกับการสร้างอาคารและลานจอดเฮลิคอปเตอร์ และบ้านพักเพิ่มเติม อยากจะเรียนว่าป่าสงวนแห่งชาติ ป่าหนองหว้านั้นมีพื้นที่ทั้งหมดประมาณ 1,200 ไร่ ซึ่งทางสำนักงานสนับสนุนการป้องกันและปราบปรามที่ 4 ภาคใต้ ได้ขออนุญาตจากกรมป่าไม้ใช้ทำประโยชน์ไว้เป็นที่เรียบร้อยแล้วแต่ตอนนี้มีศูนย์ปฏิบัติการบินภาคใต้ จะมาขอใช้พื้นที่ประมาณ 4 ไร่ เพื่อจะทำสนามบินและโรงเก็บเครื่องบินตลอดจนบ้านพักประมาณหลัง 1-2 หลัง โดยพื้นที่ดังกล่าวที่จะสร้างนั้นได้ใช้ทำประโยชน์เกี่ยวกับการบินทุกเดือน โดยบินตรวจสอบสภาพป่าเป็นประจำ และการที่จัดตั้งศูนย์การบินภาคใต้ได้นั้น มีระเบียบอยู่ว่าต้องได้รับความเห็นชอบจาก อบต.เจ้าของพื้นที่ ซึ่งจะได้นำไปประกอบการพิจารณาของกรมป่าไม้ว่าสมควรจะแบ่งพื้นที่ตรงนี้ให้ศูนย์ปฏิบัติการบินภาคใต้ได้ใช้ประโยชน์หรือเปล่า ซึ่งจากที่สำนักงานสนับสนุนการป้องกันและปราบปรามที่ 4 ภาคใต้ ได้ขอใช้ประโยชน์ไว้ก่อนอยู่แล้วนั้น ไม่เคยส่งผลกระทบเกี่ยวกับทุกๆด้านที่ว่าเป็นอันตรายหรือว่าไม่ดีสำหรับพื้นที่อยู่แล้ว หากมีการจัดตั้งศูนย์การบินภายภาคหน้าทาง อบต.หรือชาวบ้านอาจจะได้ใช้ประโยชน์จากศูนย์ปฏิบัติการบิน นี้ก็เป็นได้ เช่นหากเกิดภัยพิบัติ หรืออุทกภัย หรือแม้แต่เรื่องที่เดือดร้อนมีความจำเป็นเร่งด่วน ถ้าเรามีศูนย์ปฏิบัติการบินภาคใต้แห่งนี้ เราก็สามารถใช้ประโยชน์ได้

**ประธานสภาฯ** มีสมาชิกท่านใดต้องการจะสอบถามบ้างหรือไม่/ขอเชิญท่านขจร แก้วสว่าง

**นายขจร แก้วสว่าง** เรียนท่านประธานสภาฯ และผู้เข้าร่วมประชุมทุกท่าน ผมนายขจร แก้วสว่าง ส.อบต. หมู่ที่5 สำหรับหมู่ที่ 5 ก็มีพื้นที่คาบเกี่ยวกับป่าสงวนแห่งชาติ ผมฟังแล้วผมว่าก็มีประโยชน์มากอยู่เหมือนกัน ผมอยากจะทราบว่าเขตตรงนี้เป็นของหน่วยรัฐ ถ้าเกิดกรณีเราขอความร่วมมือสามารถบริการให้กับประชาชนได้ใช่หรือไม่ ไม่เกินขอบเขตของกรมป่าไม้ใช่หรือไม่ครับ

**นายประกาศิต ห่อจันทร์** ขอให้ยกตัวอย่าง

**นายขจร แก้วสว่าง** เช่นกรณีที่ว่าทาง อบต.ขอความร่วมมือไปเนื่องจากไฟไหม้ป่าหรือว่าเราต้องการเครื่องบินมาใช้ในเหตุการณ์ต่างๆ

**นายประกาศิต ห่อจันทร์** ยินดีอยู่แล้วสำหรับเหตุการณ์ไฟไหม้ป่าเพราะเป็นหน้าที่หลักอยู่แล้ว ส่วนบางเรื่องบางเหตุการณ์ก็ต้องให้ผู้บังคับบัญชาผมดูรายละเอียดอีกครั้งหากไม่เกินขอบเขตความสามารถหรือความรับผิดชอบ ก็ยินดีให้ความร่วมมือ

**นายขจร แก้วสว่าง** แล้วท่านคิดว่าจะมีผลเสียกับชาวบ้านหรือไม่

**นายขจร แก้วสว่าง** คือที่ดินอยู่ระหว่าง ตำบลเขาโรและตำบลนาไม้ไผ่ อยากจะทราบว่าจะมีผลเสียหรือไม่ในการก่อสร้างครั้งนี้

**นายประกาศิต ห่อจันทร์** ทุกเดือนนี้ยังทำการบินตลอดทุกเดือนก็ยังไม่มีผลเสียนะครับ

**นายนพดล ไชยศร** ขออนุญาตสอบถามครับว่าหน่วยงานที่มาขอใช้สถานที่คนละสังกัดกับที่อยู่ปัจจุบัน

**นายประกาศิต ห่อจันทร์** ใช่ครับ

**นายนพดล ไชยศร** ที่อยู่ปัจจุบันนี้คือหน่วย

**นายประกาศิต ห่อจันทร์** ที่อยู่ปัจจุบันคือสำนักงานสนับสนุนการป้องกันและปราบปรามที่ 4 ภาคใต้ ขึ้นอยู่กับกรมอุทยานแห่งชาติสัตว์ป่าและพันธุ์พืช

**นายนพดล ไชยศร** แล้วหน่วยงานที่มาขอใช้สังกัดกรมไหน

**นายประกาศิต ห่อจันทร์** หน่วยที่มาขอใช้สังกัดกระทรวงทรัพยากรธรรมชาติและสิ่งแวดล้อม

**นายนพดล ไชยศร** คือสรุปว่าป่านี้อยู่ในส่วนดูแลของป้องกัน

**นายประกาศิต ห่อจันทร์** ใช่ครับ เพราะว่าสำนักงานสนับสนุนการป้องกันและปราบปรามที่ 4 ภาคใต้ ได้ขออนุญาตใช้พื้นที่ทั้งหมดอยู่แล้ว

**นายนพดล ไชยศร** คือเดิมท่านขอใช้พื้นที่ไว้ทั้งหมดอยู่แล้ว

**นายประกาศิต ห่อจันทร์** ใช่ครับ

**นายนพดล ไชยศร** ทีนี้มีหน่วยงานซ้อนหน่วยงานมาขอท่าน

**นายประกาศิต ห่อจันทร์** ใช่ครับ ซึ่งตามระเบียบการที่ว่าหน่วยงานอื่นเข้ามาขอใช้ซ้อนต้องได้รับความเห็นชอบจากเจ้าของพื้นที่ก่อน เจ้าของพื้นที่ในที่นี้หมายถึง อบต.ด้วยครับ

**นายนพดล ไชยศร** เรามีอำนาจแค่ไหนในการอนุญาตหรือไม่อนุญาต

**นายประกาศิต ห่อจันทร์** แค่เห็นชอบว่าสมควรให้สร้างหรือไม่ให้สร้าง

**นายนพดล ไชยศร** ส่วนที่จะได้หรือไม่ได้ก็อยู่ที่อธิบดีท่านหรือปลัดกระทรวง

**นายประกาศิต ห่อจันทร์** คือต้องเข้าใจว่าป่าสงวนแห่งชาติ ป่าหนองหว้าขึ้นอยู่กับกรมป่าไม้ ไม่ได้ขึ้นอยู่กับกรมอุทยานแห่งชาติ สัตว์ป่า และพันธุ์พืช ได้หรือไม่ได้ขึ้นอยู่กับกรมป่าไม้

**นายนพดล ไชยศร** สรุปว่าเรามีแค่ความเห็นด้วยหรือไม่เห็นด้วยที่จะให้มีกองบินเกิดขึ้นในพื้นที่

**นายประกาศิต ห่อจันทร์** ใช่ครับ

**นายนพดล ไชยศร** ผลกระทบมีหรือไม่ เคยมีเรื่องร้องเรียนเกี่ยวกับเรื่องเสียงหรือไม่

**นายประกาศิต ห่อจันทร์** จากที่บินมา 6 เดือน ไม่เคยมีเรื่องร้องเรียนเกิดขึ้น

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และท่านผู้เข้าร่วมประชุมทุกท่าน ถ้าถามว่าเห็นด้วยหรือไม่แน่นอนว่าเห็นด้วยอยู่แล้ว แต่ก็ขอสอบถามนิดนึงว่า ทางอบต.ได้ดำเนินการขอใช้พื้นที่ ณ ช่องหินลูกช้างเพื่อที่จะทำการสร้างเป็นจุดชมวิว และจุดนั้นเป็นเขตป่าสงวนแห่งชาติ ซึ่งตรงนี้เราก็ได้ดำเนินการในเรื่องการขอใช้สถานที่มาก็เป็นเวลา 8 ปีตอนนี้ขอไปกรมป่าไม้และสิ่งแวดล้อม และตอนนี้ทางกรมป่าไม้ได้มีหนังสือลงมาให้ทางเขตนครลงมาตรวจดูพื้นที่หนังสือตัวนี้ 4 ปี กว่าเค้าจะมาตรวจให้และยังไม่ได้ตอบกลับจากกรมอีกรอบหนึ่ง ไม่ทราบว่าตรงนี้อยู่ในความดูแลของหน่วยงานท่านหรือไม่

**นายประกาศิต ห่อจันทร์** อยู่คนละส่วนกันและอยู่คนละกรมกันด้วย ตามที่ท่านขออนุญาตไปเป็นส่วนของกรมป่าไม้ ส่วนที่ผมอยู่นั้นเป็นของกรมอุทยานแห่งชาติ สัตว์ป่า และพันธุ์พืช ซึ่งการขออนุญาตของท่านจะต้องไปตามที่กรมป่าไม้

**ประธานสภาฯ** ขอเชิญท่านสมใจ ศรีระษา

**นายสมใจ ศรีระษา** เรียนท่านประธานสภาฯ ผมนายสมใจ ศรีระษา ส.อบต.หมู่ที่ 4 ผมถือว่าเป็นโชคดีของคนตำบลนาไม้ไผ่ เพราะคิดว่าเราสามารถต่อยอดได้อีกเยอะหากมีการสร้างบานจอดเฮลิคอปเตอร์ ซึ่งทางกรมเขาก็เอาสนามบินมาให้ ซึ่งเมื่อดูจากแปลนแล้วเราน่าจะขอใช้พื้นที่ในการจัดกิจกรรมได้

**นายประกาศิต ห่อจันทร์** ก็ต้องดูกิจกรรมก่อนว่าจะกระทบกับสิ่งแวดล้อมหรือไม่ ถ้าไม่กระทบสิ่งแวดล้อมก็ไม่น่าจะขัดข้องครับ

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบการขอใช้พื้นที่ป่าสงวนแห่งชาติฯลฯ (เพื่อสร้างอาคารและลานจอด เฮลิคอปเตอร์) โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบการขอใช้พื้นที่ป่าสงวนแห่งชาติฯลฯ (เพื่อสร้างอาคารและลานจอด เฮลิคอปเตอร์) โปรดยกมือขึ้น

**มติที่ประชุม** - เห็นชอบด้วยเสียงส่วนใหญ่ 21 ท่าน

 - งดออกเสียง 2 ท่าน

**นายประกาศิต ห่อจันทร์** ต้องขอขอบคุณทุกท่านที่ได้เห็นถึงความสำคัญตรงจุดนี้ เมื่อมีการเริ่มก่อสร้างเมื่อใดก็จะเชิญทุกๆท่านได้เข้าไปเยี่ยมชมสักครั้ง

**ระเบียบวาระที่ 4 เรื่อง แจ้งเพื่อถือปฏิบัติ (ถ้ามี)**

**ระเบียบวาระที่ 5 เรื่อง สืบเนื่อง (ถ้ามี)**

 **5.1 เรื่อง ขออนุมัติจ่ายขาดเงินทุนสำรองสะสม**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ สำหรับเรื่องที่เราได้ทำหนังสือถึงผู้ว่าเรื่องขออนุมัติจ่ายเงินทุนสำรองเงินสะสมนั้น ตอนนี้ท่านผู้ว่าได้ตอบหนังสือกลับมาแล้ว ซึ่งจากที่เราขอไป 55 โครงการ เป็นเงินทั้งสิ้น 7,854,900 บาท ปรากฎว่าท่านผู้ว่าอนุมัติให้เราเพียง 23 โครงการ เป็นเงิน 6,854,500 บาท ก็ขอนำเรียนว่าอีก 32 โครงการที่เหลือนั้น เราจะมีการขออนุมัติจ่ายขาดเงินสะสมให้เพื่อที่ให้ 32 โครงการดังกล่าวสามารถดำเนินการได้ และอีกเรื่องคือการขอใช้ที่ดินสาธารณประโยชน์ หนองยางยวงและหนองฆ้องไชย ตอนนี้ผมได้ส่งโครงการเพื่อของบประมาณไปที่กรม กรมขอหนังสือการอนุญาตให้เข้าไปใช้ที่สาธารณประโยชน์แต่เรายังไม่มีพอเราไม่มีเราต้องเข้าที่ประชุมอีกครั้งหนึ่งว่าสภาฯเห็นด้วยหรือไม่ตามที่ อบต.ได้ทำโครงการไปเพื่อที่จะขอใช้ที่หลวง ก็คือ 1. ใช้ที่หนองฆ้องไชย เพื่อที่จะทำลานออกกำลังกายโดยการที่บนสันเขื่อนลาดยาง กว้าง 5 เมตรและรอบภายในจะทำเป็นรั้วสแตนเลสเพื่อกันเด็ก และส่วนที่2 .จะทำเป็นสวนหย่อมรอบๆสนามที่มีพื้นที่ และเขาก็แจ้งเรามาว่าเราไม่มีหนังสืออนุญาตจากจังหวัดในการเข้าใช้พื้นที่ และในส่วนของหนองยางยวงที่เราจะสร้างสนามฟุตบอล เราก็ไม่มีหนังสืออนุญาตใช้สถานที่เช่นกันก็เลยทำหนังสือส่งไปให้ทางอำเภอเพื่อที่จะให้ทางอำเภอได้เสนอไปทางผู้ว่าราชการจังหวัดแต่เรายังขาดเอกสารอยู่ คือ 1. การจัดทำประชาคมหมู่บ้านแต่ประชาคมหมู่บ้านตอนนั้นเราได้ทำแล้ว โดยได้ประชุมกันที่ห้องประชุมแห่งนี้ทั้ง 2 ครั้งก่อนที่จะขุดสระหนองฆ้องไชยแล้วมาถมหนองยางยวง ก็ต้องให้นายช่างโยธาประสานไปยังกรมทรัพยากรน้ำเพื่อขอรายละเอียดตัวนี้กลับมา ส่วนที่ 2 เป็นมติที่ประชุมสภาฯว่าสมาชิกของเราเห็นด้วยหรือไม่ที่จะให้สร้างทั้ง 2 จุด ซึ่งทั้ง 2 โครงการนี้เราจะมาขอมติสภาฯอีกครั้งในการประชุมคราวหน้า

**นายเสริมศักดิ์ พฤกษพนม** เรียนท่านประธานสภาฯ ผมเห็นด้วยตามที่ท่านนายก ได้แถลงเมื่อสักครู่หลังจากที่เราได้มีการพัฒนาจุดหนองฆ้องไชยมาประมาณหนึ่งแล้ว ตอนนี้ที่สระหนองฆ้องไชยได้มีชาวบ้านเริ่มมาออกกำลังกายเพิ่มมากขึ้นแล้ว

**นายอภินันต์ หนูริง** เรียนท่านประธานสภาฯ ในส่วนตัวผมเห็นด้วยเป็นอย่างยิ่งเพราะว่าเราตั้งความหวังไว้ที่จุดชมวิวช่องหินลูกช้าง ซึ่งเราก็พลาดจากจุดนี้ไปแล้ว ก็อยากจะให้ชาวบ้านได้มีสถานที่สำหรับออกกำลังกาย

**ที่ประชุม** รับทราบ

**ระเบียบวาระที่ 6 เรื่องอื่นๆ**

**ประธานสภาฯ** เลขานุการนายก อบต.

**นายบุญสิทธิ์ ชอบทำกิจ** เรียนท่านประธานสภาฯ ผมนายบุญสิทธิ์ ชอบทำกิจ เลขานุการ นายก อบต. ผมอยากจะหารือว่าเราจะไปศึกษาดูงานกันหรือไม่สำหรับปีงบประมาณ 2562

**ที่ประชุม** ไป

**นายบุญสิทธิ์ ชอบทำกิจ** ก็ขอให้ท่านได้เสนอว่าจะไปที่ไหนภาคใด

**ที่ประชุม** ไปภาคเหนือ สำหรับรายละเอียดขอมอบให้เป็นหน้าที่ของท่านบุญสิทธิ์ ชอบทำกิจ เป็นผู้ดำเนินการจัดการเรื่องดังกล่าว

**ประธานสภาฯ** ประธานกล่าวปิดการประชุมเวลา 16.11 น.

 (ลงชื่อ) ผู้ตรวจสอบบันทึกรายงานการประชุม

 (นายนพดล ไชยศร)

 เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

 (นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม

บัดนี้ องค์การบริหารส่วนตำบลนาไม้ไผ่มีความจำเป็นที่จะต้องขอโอนและเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2560 เพื่อเป็นค่าใช้จ่าย ดังนี้

**1.1 โอนงบประมาณรายจ่ายฯ เครื่องคอมพิวเตอร์ จำนวน 3 เครื่อง**

* **โอนเพิ่ม**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 1.เครื่องคอมพิวเตอร์

โอนเพิ่มเป็นเงิน 1,200 บาท

* **โอนลด**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 2.เครื่องสำรองไฟฟ้าโอนลดเป็นเงิน 1,200บาท(หน้า 6)

**1.2 แก้ไขเปลี่ยนแปลงคำชี้แจงงบประมาณ เครื่องคอมพิวเตอร์ จำนวน 3 เครื่อง**

* **ข้อความเดิม**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จํานวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory ขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจําขนาดไม่น้อยกว่า 1 GB หรือ 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจําหลักในการแสดงภาพขนาดไม่น้อยกว่า 1 GB หรือ 3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่มี ความสามารถในการใช้หน่วยความจําหลักในการแสดงภาพขนาดไม่น้อยกว่า 1 GB

- มีหน่วยความจําหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB จํานวน 1 หน่วย

- มี DVD-RW หรือดีกว่า จํานวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จํานวน ไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 18.5 นิ้ว จํานวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจําปี พ.ศ. 2559 ของกระทรวงเทคโนโลยีสารสนเทศและการสื่อสาร

* **ข้อความใหม่**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้
- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory ขนาดไม่น้อยกว่า 8 MB 6 เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 1 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 1 GB หรือ

3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่ มีความสามารถในการใช้หน่วยความจำหลักในการแสดงภาพขนาดไม่น้อยกว่า 1 GB

- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 240 GB จำนวน 1 หน่วย

- มีDVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มีContrast Ratio ไม่น้อยกว่า 600 : 1 และมีขนาดไม่น้อย กว่า 19 นิ้ว จำนวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560 ของกระทรวงดิจิทัลเพื่อเศรษฐกิจและสังคม

**1.3 โอนงบประมาณไปตั้งจ่ายรายการใหม่ โครงการก่อสร้างถนนลาดยางแบบแอสฟัลท์ ติกคอนกรีตสายตกวัดทุ่งส้าน หมู่ที่ 5 : ผิวจราจรกว้าง 4.00 เมตร ยาว 193 เมตร หนา 0.03 หรือพื้นที่ผิวจราจรแบบแอสฟัลท์ติกคอนกรีต ไม่น้อยกว่า 772 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย**

* **โอนเพิ่ม**

แผนงานเคหะและชุมชนงานไฟฟ้าถนนงบลงทุน ค่าที่ดินและสิ่งก่อสร้างค่าก่อสร้างสิ่งสาธารณูปโภคโครงการก่อสร้างถนนลาดยางแบบแอสฟัลท์ติกคอนกรีตสายตกวัดทุ่งส้านหมู่ที่ 5 โอนเพิ่มเป็นเงิน 359,000 บาท

* **โอนลด**

แผนงานเคหะและชุมชนงานไฟฟ้าถนนงบลงทุนค่าที่ดินและสิ่งก่อสร้างค่าก่อสร้างสิ่งสาธารณูปโภค 05.โครงการติดตั้งแผงโซล่าเซลล์ระบบประปาหมู่บ้านหมู่ที่ 5 โอนลดเป็นเงิน 359,000บาท(หน้า 19)

**ทั้งนี้รายละเอียดปรากฏตามเอกสารที่ทุกท่านได้รับแล้ว**